	[image: D8-23 Stema Republicii Moldova (A4) - SC AV-Diverta]
	REPUBLICA MOLDOVA
CONSILIUL RAIONAL ŞTEFAN VODĂ
PREŞEDINTELE RAIONULUI ŞTEFAN VODĂ
	[image: Stema raionului Stefan Voda]

	MD–4201, or. Ştefan Vodă, str. Libertăţii, nr. 1, tel. (242) 226-50, tel/fax (242) 234-10, 
e-mail: consiliul.raional-stefan-voda@apl.gov.md, web: www.stefan-voda.md



PROIECT
DECIZIE nr. 4/18
din 30 iulie 2026

Cu privire la darea în locațiune,
prin licitație publică, a unei încăperi în cadrul 
bunului imobil proprietate publică a raionului

Aferent demersului administrației IMSP «Centrul de sănătate Olănești»;
în conformitate cu prevederile art. 9 alin. (2) lit. h) art. 10 alin. (1) - (4) al Legii nr. 121/2007 privind administrarea și deetatizarea proprietății publice, a art. 1251-1269, art. 1279 și art. 1282-1286 ale Codului civil nr. 1107/2002, a Regulamentului privind licitațiile cu strigare și cu reducere, aprobat prin Hotărârea Guvernului nr. 136/2009;
în temeiul art. 43 alin. (1) lit. d), art. 46, art. 75 și art. 77 alin. (2) al Legii nr. 436/2006 privind administraţia publică locală, Consiliul raional Ștefan Vodă DECIDE:

1. [bookmark: _heading=h.1l2xlplrqicu]Se acceptă darea în locațiune, prin expunere la licitație publică, în bază contractuală, pe termen de 5 (cinci) ani, a unei încăperi, cu suprafața totală de 13,25 m2, calculată din suprafața totală a clădirii de 246 m2, destinată ca construcție de sănătate, nr. cadastral al bunului imobil 8515202.004.01, proprietate publică a raionului Ștefan Vodă din domeniul public, amplasat în satul Căplani (planul – schemă al bunului imobil și a încăperilor stabilite pentru locațiune se anexează).
2. Se stabilește prețul inițial de expunere în sumă de 912,25 lei/anual (cu contabilizarea separată a costurilor pentru serviciile comunale conform facturilor) de dare în locațiune a încăperilor în cadrul bunului imobil specificat în punctul întâi al prezentei decizii.
3. Comisia de licitație publică, instituită prin decizia Consiliului raional Ștefan Vodă nr. 6/5 din 16.12.2024 (cu modificările ulterioare), va executa procedurile de organizare și desfășurare a licitației publice de dare în locațiune a încăperii în cadrul bunului specificat în punctul întâi al prezentei decizii conform actelor normative în vigoare.
4. Se încredințează Președintelui raionului Ștefan Vodă:
3.1 desemnarea prin act administrativ a unui angajat din subordinea autorității administrației publice raionale în calitate de licitant care va conduce licitația publică privind darea în locațiune a încăperilor în cadrul bunului imobil specificat în punctul întâi al prezentei decizii;
3.2. urmare a rezultatelor procedurii de licitare publică, semnarea contractului de dare în locațiune a încăperilor în cadrul bunului imobil specificat în punctual întâi al prezentei decizii.
4. Contabilitatea aparatului Președintelui raionului Ștefan Vodă va executa procedurile necesare conform prevederilor legislației în vigoare în scopul încasării în bugetul raional a resurselor financiare acumulate în rezultatul închirierii încăperilor în cadrul bunului imobil specificat în punctul întâi al prezentei decizii, cu contabilizarea separată a costurilor pentru serviciile comunale conform facturilor.
       5. Prezenta decizie poate fi contestată cu cerere prealabilă la autoritatea emitentă cu sediul în or. Ștefan Vodă, str. Libertății nr. 1, în termen de 30 zile de la data comunicării, potrivit prevederilor Codului administrativ al Republicii Moldova nr. 116/2018.
6. Prezenta decizie se publică în Registrul de stat al actelor locale (RSAL) și pagina web www.stefan-voda.md, se aduce la cunoștința Președintelui raionului Ștefan Vodă și altor entități / persoane relevante.

Președintele ședinței consiliului

Contrasemnează:
Secretarul Consiliului raional                                                                                        

